**A 2020. január 22-ei Rendkívüli Közgyűlés határozatai**

**1/2020.(I.22.) Kgy. sz. határozat**

A Közgyűlés a 2020. január 22-ei rendkívüli ülés napirendjét az alábbiak szerint fogadta el:

**NYILVÁNOS ÜLÉS**

**1./ Javaslat a volt Savaria Szálló épületén fennálló elővásárlási jog gyakorlásával kapcsolatos döntés meghozatalára**

**Előadók:** Dr. Nemény András polgármester

Dr. Horváth Attila alpolgármester

**Felelős:** Dr. Nemény András polgármester

***1./ Javaslat a volt Savaria Szálló épületén fennálló elővásárlási jog gyakorlásával kapcsolatos döntés meghozatalára***

***Előadók:*** *Dr. Nemény András polgármester*

*Dr. Horváth Attila alpolgármester*

**2/2020. (I.22.) Kgy. számú határozat**

Szombathely Megyei Jogú Város Közgyűlése a Javaslat a volt Savaria Szálló épületén fennálló elővásárlási jog gyakorlásával kapcsolatos döntés meghozatalára című előterjesztés kapcsán felkéri a polgármestert, hogy abban az esetben, ha a jogügylet bármilyen okból nem jön létre:

* egyrészt vegye fel a kapcsolatot a felszámolóval az épület további sorsának, hasznosításának egyeztetése érdekében;
* másrészt vizsgálja meg a jogügylet meghiúsulásához fűződő esetleges jogkövetkezményeket, és tegye meg az ezek nyomán szükségessé váló intézkedéseket.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(végrehajtásért: Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**3/2020. (I.22.) Kgy. számú határozat**

Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 8. § (1) bekezdés c) pontja alapján úgy döntött, hogy a szombathelyi 6224 hrsz.-ú, természetben a Szombathely, Mártírok tere 4. szám alatt található, „kivett szálloda” megnevezésű ingatlan tekintetében, az IGN Ipari és Ingatlan Fővállalkozási, Befektetési Zrt. „f.a.”, valamint a Krosnow Property Kft. között 2019. december 18. napján kelt adásvételi szerződésben meghatározott feltételekkel Szombathely Megyei Jogú Város Önkormányzata elővásárlási jogával nem él.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(végrehajtásért: Nagyné dr. Gats Andrea, a Jogi és Képviselői Osztály vezetője)

**Határidő:** azonnal